“Хай восень жыцця будзе залатой” — з такім настроем збіралі гасцей на святкаванне Дня пажылых людзей у Ваўкавыскай раённай бібліятэцы. Ветэраны працы аддзела ідэалагічнай работы, культуры і па справах моладзі, а таксама члены клуба пенсіянераў “Нам гады — не бяда” сабраліся разам, каб паслухаць музыку і вершы, праспяваць свае ўлюбёныя песні. Загадчык аддзела маркетынгу бібліятэкі Надзея Гудко адзначыла, што мерапрыемства прайшло ва ўтульнай і святочнай атмасферы.